Ego Manasses, Dei gratia Lingonensis episcopus, notum fieri volo quod Haimo de Ostricourt ecclesie de Moris dedit in eleemosynam, et libere concessit possidendum censum, quem sibi annuatim debebat eadem ecclesia VI sext. frumenti. Hanc donationem laudaverunt uxor ejus, comitissa, et filii ejus Hugo scilicet et Guillelmus. Census vero iste Aimoni de Ostricourt ab ecclesia de Moris debebatur, pro pratis que habebat in finagio de Landrivilla. Hujus donationis testes sunt: Christophorus, capellanus de Lochis, Hugo, capellanus de Ostricourt, Hugo, monachus Clarevallis et medicus; Joannes, filius Hugonis Goriardi, frater Joslenus, monachus de Moris. Actum est hoc anno Domini MºCºLXXXºIIIIº.